เพื่อนมีแผลเริมบริเวณปากแผลแล้วไปพูดคุยด้วยแล้วน้ำลายเพื่อนกระเด็นเข้าปากจะติดเริมไหมคะซึ่งตอนนี้เป็นต่อมน้ำลายอักเสบอยู่มีตุ่มน้ำใสใต้ลิ้นจะติดได้ไหมคะ
สวัสดีค่ะ เริมคือการติดเชื้อไวรัสชนิดหนึ่ง ที่เป็นโรคติดต่อทางการสัมผัสหรือการมีเพศสัมพันธ์ ทำให้เกิดมีตุ่มน้ำใส อาจมีอาการปวดแสบปวดร้อนได้ มีทั้งแบบที่ปากและที่อวัยวะเพศการติดต่อของเริมสามารถติดต่อผ่านทางการสัมผัสสารคัดหลั่งหรือการมีเพศสัมพันธ์ ดังนั้นควรแยกของใช้ส่วนตัวออกจากกัน รับประทานอาหารควรใช้ช้อนกลาง มีเพศสัมพันธ์ควรใส่ถุงยางอนามัยแต่หากเป็นน้ำลายเล็กน้อยที่กระเด็นระหว่างพูดคุยกัน โอกาสติดมีน้อยมากค่ะ ตุ่มน้ำใสใต้ลิ้นอาจเกิดจากสาเหตุอื่นๆได้เช่นแผลร้อนใน ต่อมน้ำลายโต และปกติเชื้อเริมที่ปากมักเป็นที่ริมฝีปากค่ะ